EUROOPAN YHTEISÖJEN KOMISSIO 
Bryssel, 09.10.1996 
KOM(96) 477 lopull. 
KOMISSION TIEDONANTO 
PASSITUSMENETTELYJEN TULEVAISUUS: VÄLIKERTOMUS 

I. Asiayhteys: Komission jatkuva toiminta passitusjärjestelmien 
tehokkuuden ja turvallisuuden parantamiseksi 
Tullipassitus mahdollistaa tavaroiden liikkumisen yhteisön sisällä sekä yhteisön ja monien 
kolmansien maiden välillä ilman että liikkumisesta aiheutuu niiden tullien ja maksujen 
kantoa, joita normaalisti on maksettava tuonnin yhteydessä tai sovellettaessa mahdollisia 
valvontatoimia tai kauppaa rajoittavia toimia. Passitus ei ainoastaan mahdollista suoraa 
kauttakuljetusta tietyllä alueella. Se antaa lisäksi mahdollisuuden kuljettaa tavarat 
lähemmäksi niiden todellista tulliselvityspaikkaa ja mahdollistaa tarvittaessa 
suspensiomenettelyjen piiriin kuuluvien tavaroiden kuljetuksen tullialueella. 
Passituksen tilausjärjestelmä on yhteisön alkuvaiheista lähtien ollut sekä tulliliiton että 
kolmansien maiden kanssa yhteisen kauppapolitiikan puitteissa tapahtuvan kaupankäynnin 
olennainen osa. Järjestelmän tehokkuutta ja varmuutta vahingoittavat nykyään 
syvällekäyvien poliittisten muutosten ja kaupankäynnin muuttumisen seuraukset. 
Järjestäytynyt rikollisuus hyödyntää väärällä tavalla järjestelmän haavoittuvuutta ja aiheuttaa 
huomattavaa vahinkoa julkisten varojen ja laillisen kaupankäynnin kustannuksella. 
Komissio on jo passituksen yhteydessä esiintyvistä petoksista 29 päivänä maaliskuuta 19951 
ja 3 päivänä huhtikuuta 19962 antamissaan tiedonannoissa tuonut esille tilanteen vakavuuden 
ja tarpeen saada siihen pikainen parannus. Tilintarkastustuomioistuin on useissa 
kertomuksissaan osoittanut järjestelmässä olevan tiettyjä toimintahäiriöitä. Euroopan 
parlamentti piti niiden seurauksia niin huolestuttavina unionin talouden kannalta, että se 
perusti väliaikaisen passitustutkimuskomitean 12 päivänä tammikuuta 1996. Ottaen 
huomioon tehtävän taloudelliset ja rahalliset seuraukset komissio vei asian myös 8 päivänä 
heinäkuuta 1996 Ekofin-neuvostoon. Tämä tiedonanto on suoraa seurausta näistä aloitteista. 
Jälkimmäisessä aiemmin mainituista komission tiedonannoista yksilöidään joitakin 
toimenpide-ehdotuksia petosten torjumiseksi niin, että samanaikaisesti säilytetään ne 
taloudellisesti välttämättömät edut, joita passitus tarjoaa. Joitakin näistä toimenpiteistä jo 
toteutetaan ja niitä vastaavia määräyksiä on ehdotettu. Komission olisi tarkasteltava 
laajemmin muita suunniteltuja toimia niin, että saataisiin täydellinen ja perusteellinen kuva 
passitusjärjestelmän tilanteesta, mikä mahdollistaisi menettelyjen uudistuksen tapahtuvan 
täysin asiantuntevalla ja tasapainoisella tavalla. 
n. Työn ja toimenpiteiden puitteet: välikertomus passituksesta 
1 KOM(95) 108 lopullinen "Petos passitusmenettelyssä, ratkaisusuunnitelmat ja 
tulevaisuuden näkymät" 
2 SEK(96) 290 lopullinen "Komission toimenpiteet passitusmenettelyssä ilmenevien 
petollisten menettelytapojen torjumiseksi" 
Kertomuksen tarkoitus 
Tämän kokonaisanalyysin tulokset sisältyvät passituksesta tehtyyn välikertomukseen, joka 
on tämän tiedonannon liitteenä. Kyseessä on komission eri yksiköiden alustava asiakirja, 
joka muodostaa tärkeän osan nyt ajankohtaisesta hankkeesta uudistaa passitus. 
Kertomuksesta ilmenee komission halu olla salaamatta mitään ongelmaa tai ehdotusta ja 
laatia yhdessä kaikkien passituksessa toimivien kanssa mahdollisimman avoimesti 
tulevaisuuden kannalta paras passitusmenettelyjä koskeva määrittely. 
Tämän takia välikertomus on tekniseltä näkökannalta kriittinen yhteenveto niistä 
ongelmista, joita passituksessa esiintyy, ja niistä ehdotuksista, joita eri tahot ovat esittäneet 
ongelman ratkaisemiseksi; yhteenveto yksilöi ensimmäistä kertaa tulevan uudistuksen 
mahdolliset tavoitteet ja ne keinot, joita olisi ensisijaisesti käytettävä tavoitteiden 
saavuttamiseksi. 
Koska tämä kertomus on välikertomus, se muodostaa kehyksen asioille, joista kaikkien 
passitusmenettelyihin osallistuvien on keskusteltava, ja joille kertomus on tarkoitettu. Se 
antaa asianomaisille osapuolille tilaisuuden vapaaseen keskusteluun komission auttamiseksi 
sen käyttäessä aloiteoikeuttaan niiden suuntaviivojen määrittelyssä, joihin lopulta on 
pitäydyttävä passituksen uudistamisessa. 
Kertomuksen sisältö 
Kertomuksessa, jota täydentää kuusi selventävää liitettä, määritellään kolme 
perusedellytystä ja siinä annetaan tekninen yhteenveto noin yhden vuoden aikana esitetyistä 
passitusta koskevista ehdotuksista. 
A. Perusedellytykset 
1. Passitus on keskeinen osa tulliliittoa ja yhteistä kauppapolitiikkaa 
Passituksella on tärkeä merkitys sekä Euroopan unionin sisäalueen hallinnolle että 
suojelulle ja niille etuasemassa oleville kauppasuhteille, joita Euroopan unioni aikoo pitää 
yllä EFTA-maiden kanssa ja joita se aikoo edistää Keski- ja Itä-Euroopan maiden kanssa 
ennen niiden jäseniksi liittymistä. Yhteisen passituksen ja TIR-menettelyn muodossa 
passitus edistää koko maanosan käsittävää uutta taloudellista yhtenäistymistä. Passituksen 
suosio ulkomaankaupan toimijoiden keskuudessa osoittaa myös, miten perustavaa laatua 
oleva tekijä se on yritysten kaupankäyntistrategioissa. 
2. Passitusmenettelyt ovat kriisissä voimakkaasti muuttuvassa ympäristössä. 
Poliittiset mullistukset Euroopassa ja talouden maailmanlaajuistuminen yleisen kaupan 
esteiden alenemisen yhteydessä ja etuisuuskohteluun perustuvien sopimusten määrän 
lisääntyessä ovat huomattavasti lisänneet tavaranvaihtoa, mikä on ilmennyt odottamattoman 
suurena passitustarpeen lisääntymisenä. Tämä tilanne yhdessä passitukseen osoitetun 
tallihenkilökunnan määrän vähentämisen kanssa on johtanut ylikuormitukseen yhä käsin 
hoidetussa asiakirjojen käsittelyssä, heikentänyt järjestelmien turvallisuutta ja antanut 
rikollisjärjestöille mahdollisuuden niiden väärinkäyttöön, mikä voi johtaa huomattavan 
suuriin tullimaksujen ja kansallisten verojen menetyksiin. Tämä taloudellinen vahinko, joka 
koskee yhteisön varainhoitoa siten, että perinteisiä omia varoja jää saamatta ja myös 
kansallista varainhoitoa merkittävien määrien osalta, on sidoksissa kaupankäynnille 
koituvaan vahinkoon, sillä passitukselta välttyneet tavarat ilmaantuvat 
rinnakkaismarkkinoille, edustavat lailliselle kaupankäynnille epärehellistä kilpailua ja 
muodostavat uhkan työllisyydelle. 
3. Tehokas passituksen uudistus edellyttää hallinnon ja suotuisan yhteistyön hyviä 
puitteita 
Passitusjärjestelmien tehokkuus ja turvallisuus eivät yksinomaan edellytä kaupan tarpeita 
vastaavia toimia vaan myös yhtenäistä ja solidaarista lähestymistapaa niiden soveltamiseen 
ja valvontaan, mikä edellyttää pysyvää yhteistyötä eri vastuullisten hallintojen kesken, mm. 
paremman tiedon saamiseksi passitusmenettelyissä vallitsevasta todellisuudesta. On oltava 
selvää, että passitusmääräysten uudistuksella ei tule olemaan todellista merkitystä ellei se 
erityisesti perustu: 
- normatiivisiin puitteisiin sekä asetuksissa että yleissopimuksessa, joiden on oltava toisaalta 
selkeitä ja helposti lähestyttäviä ja toisaalta varmistettava passitusjärjestelmien yhtenäisyys ; 
- tiedonvälityksen ja koulutuksen politiikkaan ; 
- tarvittavien varojen varaamiseen ; 
- sekä lopuksi ja ennen kaikkea yhteyksien uudelleen määrittelemiseen tullihallintojen ja 
vastuun välillä, joka niillä on tulliliiton järkiperäisestä hallinnosta. 
Osa näistä vaatimuksista ylittää ainakin yhteisön osalta passituksen varsinaiset puitteet, 
mutta on ilmeistä, että "Tulli 2000" -ohjelman toteuttaminen, mitä ei vielä ole hyväksytty, 
vastaisi niihin osittain. 
B. Tekninen yhteenveto keskustelun pohjana 
Tässä yhteydessä välikertomuksessa annetaan luettelo kaikkien osapuolten esiintuomista 
uudistusta koskevista vaikeuksista ja uudistusehdotuksista, viisiosaisessa 
yleiskatsaustaulukossa, joka käsittelee : 
- passitusten hallintoa ja hyväksymistä tehokkaan järjestelmän aikaansaamiseksi, 
- valvontatoimenpiteitä järjestelmän turvallisuuden takaamiseksi, 
- osapuolten velvollisuuksien määrittämistä suhteessa passitukseen liittyviin 
todellisiin vaaratekijöihin, 
- näiden vaaratekijöiden kattamista taloudellisten vakuuksien avulla, 
- tiettyjä yleisempiä tukitoimia, jotka ovat ehdottoman tarpeellisia uudistusten 
tehokkuudelle. 
Nämä lähtökohtina luetteloidaan viisi laajaa toteutettavien tavoitteiden luokkaa: 
- varmojen menettelyjen tehokas hallinto ; 
- tullihallintojen välinen ja näiden sekä komission välinen läheinen yhteistyö ; 
- tulliviranomaisten ja toimijoiden välinen pysyvä, yhtenäinen ja rakentava 
keskustelu ; 
- selkeät, yhdenmukaiset ja helposti lähestyttävät säännökset ja ohjeet ; 
- hyvin koulutetut tullivirkamiehet, joilla on tarpeellinen ohjaus ja jotka ovat 
tietoisia siitä, että heidän osuutensa on välttämätön passitusmenettelyjen hyvälle 
kokonaistoiminnalle. 
Tässä yhteydessä täytyy uudelleen korostaa sitä, että passitusmenettelyjen nopea }L 
kunnianhimoinen tietokoneistaminen on pääasiallinen keino, jolla voidaan vastata 
suureen osaan järjestelmän tehokkuutta ja turvallisuutta koskeviin tarpeisiin pitämällä 
kansainväliset kauppavirrat passituksessa valvonnan alaisina ja tarjoamalla välineen 
analysoida reaaliajassa jokaiseen passitukseen liittyvää vaaraa. 
HL Väline, jota on käytettävä avoimesti 
Jotta välikertomuksen tarkoitus toteutuisi, mikä tarkoittaa sitä, että passituksen osapuolet 
saadaan täysin osallistumaan alan pelisääntöjen uudelleenmäärittelyyn, välikertomusta 
jaetaan tullihallinnoille sekä jäsenvaltioissa että muissa maissa, joiden kanssa ollaan 
yhteistyössä passitusjärjestelmien puitteissa sekä asiasta passituksen käyttäjien 
ominaisuudessa kiinnostuneille elinkeinoelämää edustaville elimille. 
Kaikkien näiden asianomaisten osapuolten kertomukseen tekemien huomautusten perusteella 
komissio voi nopeasti ja asiantuntevasti laatia kokonaistoimenpideohjelman passitusta varten 
sekä lainsäädännöllisellä että toiminnallisella tasolla. Silloin komissio voi muotoilla 
tarpeelliset uudet ehdotukset. Komissio on muutoin sitä mieltä, että niiden tapojen, jolla se 
nyt itse lähestyy ja jolla Euroopan parlamentti lähestyy asiaa passitusta tutkivan väliaikaisen 
komitean avulla, on oltava yhdensuuntaisia ja rikastutettava toinen toisiaan. Tämä on joka 
tapauksessa se suunta, jota komissio tulee jatkuvasti noudattamaan passitusjärjestelmien 
uudistamistoimissaan. 

ISSN 1024-4492 
KOM(96) 477 lopullinen 
ASIAKIRJAT 
FI 02 09 11 
Luettelonumero : CB-CO-96-499-FI-C 
ISBN 92-78-09898-1 
Euroopan yhteisöjen virallisten julkaisujen toimisto 
L-2985 Luxemburg 
h